**ОБЩИНСКА ИЗБИРАТЕЛНА КОМИСИЯ - ДРЯНОВО**

П Р О Т О К О Л

№ 53

Днес, 12.03.2016 г., в 14:00 часа се проведе заседание на Общинската избирателна комисия - Дряново при следния дневен ред:

1. Обсъждане постъпили сигнали в ОИК във връзка с нарушение в предизборната кампания за кмет на кметство с. Гостилица.

Докладва: Зам. председател ОИК

2. Обсъждане на жалба от Цветомир Михов, упълномощен представител на ПП „ГЕРБ“ с вх.№258/12.03.2016 г.

По точка 1 от дневния ред: Докладва заместник председателя на ОИК за получени обаждания от жители на с. Гостилица на 11.03.2016 г. затова, че кандидата за кмет от НФСБ Ценка Василева Трънкова е посещавала хора от селото и им е раздавала хранителни продукти, за да упражнят своя глас в изборния ден в нейна полза. При извършена проверка на място, около 17:30 часа на място, заедно с члена на ОИК Десислава Любенова Георгиева – Заевска, са разговаряли с жители от с. Гостилица и в тези разговори са получили съобщение, че Ценка Трънкова и синът и са раздавали риба и мас по – рано в същия ден. Във връзка с докладваното становище взе членът на ОИК Костадин Николов Христов, който счита, че сигналът излиза извън компетентността на ОИК и следва да се сигнализира РПр Дряново, която да извърши съответните действия и да установи има ли данни за извършено престъпление.

По точка 2 от дневния ред: Председателят на ОИК Дряново докладва, че е постъпила жалба от Цветомир Цвятков Михов, упълномощен представител на ПП „ГЕРБ“ с вх.№258/12.03.2016 г. Затова, че кандидата за кмет на кметство от НФСБ Ценка Василева Трънкова на 11.03.2016 г. „…..е посещавала възрастни хора в селото, като с действията си прави опити за купуване на гласове и контролиране на вота, като раздава торби с хранителни продукти, а именно: риба, сланина и свинска мас.“ Жалбата на Г – н Михов също предполага извършване на действия по установяване наличието на евентуално извършено престъпление по чл.176 от НК, което е от компетентността на РПр Дряново. Това становище се споделя от всички членове на ОИК.

ОИК като взе предвид обсъжданите по горе нарушения в предизборния процес, намира за необходимо да призове участващите със свои кандидати политически сили, да се въздържат от подобни нарушения и да проявят толерантно отношение в оставащото до изборите време.

Водена от горното ОИК Дряново прие следното:

**Р Е Ш Е Н И E:**

1.Изпраща по компетентност копие от Протокол 53/12.03.2016 г. и жалба от Цветомир Михов, упълномощен представител на ПП „ГЕРБ“ с вх.№258/12.03.2016 г. на РПр Дряново.

Вменява на политическите сили, участващи в изборния процес да се съобразяват с разпоредбите на ИК и да провеждат толерантна предизборна кампания в оставащите до изборите дни.

**ПРЕДСЕДАТЕЛ:** Ирина Стайкова ……………………………………………..

**СЕКРЕТАР:** Тодор Обрешков ………………………………………………

**ЗАМЕСТНИК – ПРЕДСЕДАТЕЛ**: Мирослава Пенчева ………………………………………………

**ЧЛЕНОВЕ:**

Николинка Колчева …………………………………….………..

Костадин Христов …………………………………….………..

Маргарита Маркова ………………………..……….….…………

Вяра Стоянова ……………………………………………….

Ценка Костова …………………….……………...………..

Нели Иванова ……………………………….……………..

Ганка Матева ……………………………..………………..

Десислава Заевска-Георгиева ………………………………………..…….